เรื่องร้องเรียน (ความปลอดภัย,จราจร,ร้องเรียน,สะพาน,ถนน,ทางเท้า,ความสะอาด) วันที่ 2023-10-15 10:35:37 — แขวงบ้านพานถม เขตพระนคร กรุงเทพมหานคร
ฝั่งหนึ่งจอดรถ อีกฝั่งขายของ ทำให้ถนนแคบลง คนต้องเดินบนถนน เวลาขับรถผ่านซอยทีไรต้องบีบแตร ซึ่งปกติซอยนี้จะมีรถวิ่งผ่านตลอดเวลา และมีรถบรรทุกน้ำของ กทม. ผ่านด้วย และปัจจุบันมีโรงแรมสร้างขึ้นมาใหม่ ทำให้มีรถวิ่งในซอยนี้มากขึ้นกว่าเดิม ถามว่าจะต้องรอให้เกิดอุบัติเหตุก่อนหรือ

เห็น กทม. ออกข่าวประชาสัมพันธ์ตลอดว่าไม่ว่าจะค้าขายบนถนนหรือไหล่ทาง ไม่สามารถทำได้ เพราะผิดทั้งกฎหมายจราจรทางบก กฎหมายรักษาความสะอาดฯ และกฎหมายของ กทม. และบอกว่าถ้าต้องการให้แก้ไขให้แจ้งได้

การที่เจ้าหน้าที่อนุญาตให้ทำการค้าบนถนนได้ อันเป็นการฝ่าฝืนกฎหมายซะเอง ทำให้ผู้ใช้รถต้องระวังคนและคนใช้ถนนก็ไม่ปลอดภัย เพราะซอยนี้มีรถวิ่งผ่านตลอดและมีมากขึ้นเพราะมีโรงแรมสร้างขึ้นใหม่

เจ้าหน้าที่ กทม. ควรคิดถึงประโยชน์สาธารณะของประชนชนก่อน โดยจัดหาสถานที่ให้เขาใหม่เหมือนที่สะพานขาว โบ๊เบ๊ เทเวศร์ หวังว่าคงไม่ต้องให้ทำหนังสือร้องเรียนถึงส่วนกลาง ?

และขอให้ จนท. กวดขันบังคับใช้กฎหมายกับผู้ค้าซอยสามเสน 2 สานเสน 4 ด้วย ทางเท้าไว้ทำครัว ถนนไว้ตั้งโต๊ะ ทำหลังคารุกล้ำบนถนน